पाएं अपने शहर की ताज़ा ख़बरें और फ्री ई-पेपरडाउनलोड करें
स्थानीय राजकीय महाविद्यालय में प्राचार्य डॉ.ज्योत्सना श्रीवास्तव के सानिध्य में कोरोना वायरस के विरूद्ध अभियान एवं जन अनुशासन पखवाड़ा के अंतर्गत ऑनलाइन प्रतियोगिताओं का आयोजन किया गया। प्रतियोगिता संयोजिका डॉ सोना अग्रवाल ने बताया कि कोरोना वायरस विरूद्ध अभियान एवं जन अनुशासन पखवाड़े के अंतर्गत विभिन्न प्रतियोगिताओं का आयोजन किया गया। उन्होंने बताया कि अपनों को जगाना है, कोरोना को बचाना है पोस्टर प्रतियोगिता में प्रथम टीना मधुकर, द्वितीय प्रांजल शर्मा एवं तृतीय स्थान पर कोमल मीणा व प्रिया जांगिड़ रही। इसी प्रकार शब्दों का युद्ध, कोरोना के विरुद्ध नामक स्लोगन प्रतियोगिता में प्रथम सीता सैनी एवं द्वितीय स्थान पर प्रांजल शर्मा रहे। इसी प्रकार स्वयं बचें, अपनों को बचाएं व कोरोना मुक्त राजस्थान बनाएं निबंध प्रतियोगिता में प्रथम शुभम भार्गव, द्वितीय सीता सैनी एवं तृतीय स्थान पर गिर्राजकुमार अलोरिया रहे हैं। इस प्रतियोगिता के आयोजन व निर्णय में सभी संकाय सदस्यों का भरपूर योगदान रहा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn